
172 DR.31.3.2010 

 
 Tuan Yang di-Pertua, Yang Berhormat Bukit Mertajam membangkitkan isu 
mengenai Program Harm Reduction dan mencadangkan supaya program tersebut 
dibuat secara sukarela. Untuk makluman Yang Berhormat, Program Pengurangan 
Mudarat, harm reduction telah dimulakan pada tahun 2006 dan menyasarkan bagi 
tahun 2010 seramai 40,000 orang daripada anggaran 170,000 penagih dadah 
suntikan mendapat manfaat daripada program tersebut. Sehingga akhir tahun 
2009, seramai 29,000 orang telah menyertai program tersebut iaitu seramai 
18,000 di bawah Program Pertukaran Jarum dan 10,700 orang di bawah Program 
Terapi Gantian Metadon.  

 Akhirnya Tuan Yang di-Pertua, berkenaan isu Program Vaksinasi H1N1 
seperti yang dibangkitkan oleh Yang Berhormat Tawau. Adalah dimaklumkan 
bahawa sehingga 26 Mac 2010, seramai 70,526 orang telah menerima vaksinasi 
influenza A H1N1 yang terdiri daripada golongan petugas barisan hadapan dan 
orang awam. Jumlah ini termasuk 58,266 orang petugas barisan hadapan di 
Kementerian Kesihatan Malaysia dan 9,306 orang petugas barisan hadapan 
beberapa agensi kerajaan seperti Jabatan Imigresen, polis, pengangkutan JPJ, 
bomba dan pasukan SMART dan lain-lain.  

 Itu sahaja Tuan Yang di-Pertua. Akhir kata saya ingin merakamkan 
ucapan terima kasih kepada Ahli-ahli Yang Berhormat yang telah mengambil 
bahagian di dalam sesi perbahasan yang menyentuh tentang bidang kuasa 
Kementerian Kesihatan. Sesungguhnya segala cadangan, teguran dan pandangan 
tersebut akan diambil perhatian sewajarnya oleh pihak Kementerian Kesihatan 
Malaysia demi memberikan perkhidmatan kesihatan yang terbaik kepada 
masyarakat negara ini. Sekian, terima kasih.  

 Timbalan Yang di-Pertua [Datuk Dr. Haji Wan Junaidi Tuanku Jaafar]:  
Terima kasih Yang Berhormat. Jadi, saya sebagai Tuan Yang di-Pertua Dewan 
ingin memperingatkan bahawa saya mempunyai satu tugas untuk melaksanakan 
peraturan. Jadi, bukan sedap hendak beritahu kawan tetapi kalau kita hendak 
menyangkal ke hadapan apa yang selalu disebut pada sesi-sesi yang lepas, a first 
world parliament, kita kena mengikut peraturan sedikit demi sedikit. Walaupun 
sedikit, kita cubalah.  

■2150  

 Jadi, Yang Berhormat, bercakap kepada Speaker hendak beri mesej 
kepada yang bertanya.  Jadi kalau bertanya yang nombor dua soalan yang samar-
samar sahaja bukan perkara baru tetapi kalau kita bangkit perkara baru ia sudah 
bercanggah dengan perkara 35(4).  Saya menjemput Yang Berhormat daripada 
Kementerian Belia dan Sukan. 

 

9.50 mlm. 

 Menteri Belia dan Sukan [Dato’ Ahmad Shabery Cheek]: Tuan Yang di-
Pertua, pertamanya saya ingin mengucapkan ribuan terima kasih kepada semua 
Ahli Yang Berhormat yang telah sudi mengambil bahagian dalam perbahasan ini 
yang telah menyentuh kementerian saya. Pada umumnya perbahasan yang 
menyentuh Kementerian Belia dan Sukan menyentuh tiga aspek yang penting. 
Pertamanya, ialah pandangan umum mengenai masa depan dan keadaan belia 
pada hari ini.  Keduanya, berkaitan dengan soal pengupayaan persatuan-
persatuan belia dan yang ketiga ialah berkaitan dengan sukan yang menyentuh 
dua perkara utama iaitu mengenai bola sepak dan persatuan tekwando. 



Tuan Yang di-Pertua, Yang Berhormat Bukit Mertajam membangkitkan isu mengenai Program Harm Reduction dan mencadangkan supaya program tersebut dibuat secara sukarela. Untuk makluman Yang Berhormat, Program Pengurangan Mudarat, harm reduction telah dimulakan pada tahun 2006 dan menyasarkan bagi tahun 2010 seramai 40,000 orang daripada anggaran 170,000 penagih dadah suntikan mendapat manfaat daripada program tersebut. Sehingga akhir tahun 2009, seramai 29,000 orang telah menyertai program tersebut iaitu seramai 18,000 di bawah Program Pertukaran Jarum dan 10,700 orang di bawah Program Terapi Gantian Metadon. Akhirnya Tuan Yang di-Pertua, berkenaan isu Program Vaksinasi H1N1 seperti yang dibangkitkan oleh Yang Berhormat Tawau. Adalah dimaklumkan bahawa sehingga 26 Mac 2010, seramai 70,526 orang telah menerima vaksinasi influenza A H1N1 yang terdiri daripada golongan petugas barisan hadapan dan orang awam. Jumlah ini termasuk 58,266 orang petugas barisan hadapan di Kementerian Kesihatan Malaysia dan 9,306 orang petugas barisan hadapan beberapa agensi kerajaan seperti Jabatan Imigresen, polis, pengangkutan JPJ, bomba dan pasukan SMART dan lain-lain. Itu sahaja Tuan Yang di-Pertua. Akhir kata saya ingin merakamkan ucapan terima kasih kepada Ahli-ahli Yang Berhormat yang telah mengambil bahagian di dalam sesi perbahasan yang menyentuh tentang bidang kuasa Kementerian Kesihatan. Sesungguhnya segala cadangan, teguran dan pandangan tersebut akan diambil perhatian sewajarnya oleh pihak Kementerian Kesihatan Malaysia demi memberikan perkhidmatan kesihatan yang terbaik kepada masyarakat negara ini. Sekian, terima kasih. Timbalan Yang di-Pertua [Datuk Dr. Haji Wan Junaidi Tuanku Jaafar]: Terima kasih Yang Berhormat. Jadi, saya sebagai Tuan Yang di-Pertua Dewan ingin memperingatkan bahawa saya mempunyai satu tugas untuk melaksanakan peraturan. Jadi, bukan sedap hendak beritahu kawan tetapi kalau kita hendak menyangkal ke hadapan apa yang selalu disebut pada sesi-sesi yang lepas, a first world parliament, kita kena mengikut peraturan sedikit demi sedikit. Walaupun sedikit, kita cubalah. #2150 Jadi, Yang Berhormat, bercakap kepada Speaker hendak beri mesej kepada yang bertanya. Jadi kalau bertanya yang nombor dua soalan yang samar- samar sahaja bukan perkara baru tetapi kalau kita bangkit perkara baru ia sudah bercanggah dengan perkara 35(4). Saya menjemput Yang Berhormat daripada Kementerian Belia dan Sukan. 9.50 mlm. Menteri Belia dan Sukan [Dato' Ahmad Shabery Cheek]: Tuan Yang di- Pertua, pertamanya saya ingin mengucapkan ribuan terima kasih kepada semua Ahli Yang Berhormat yang telah sudi mengambil bahagian dalam perbahasan ini yang telah menyentuh kementerian saya. Pada umumnya perbahasan yang menyentuh Kementerian Belia dan Sukan menyentuh tiga aspek yang penting. Pertamanya, ialah pandangan umum mengenai masa depan dan keadaan belia pada hari ini. Keduanya, berkaitan dengan soal pengupayaan persatuan- persatuan belia dan yang ketiga ialah berkaitan dengan sukan yang menyentuh dua perkara utama iaitu mengenai bola sepak dan persatuan tekwando.